Sundsvollsundet naturreservat

Sundsvollsundet naturreservat er et naturreservat på Helløya i Harstad kommune i Troms. Naturreservatet ligger helt sør på øya, i fjellsiden mot Sundsvollsundet som skiller Helløya fra Bjarkøya. Det har et samlet areal på 234 dekar, hvorav 77 dekar består av fjell i dagen, 108 dekar består av lauskog og 19 dekar består av myr.Norsk institutt for skog og landskap. Markslagstatistikk for Sundsvollsundet naturreservat. Besøkt 18. mai 2017.

Naturreservatet ble opprettet 4. juni 2004 for å gi vern til fuglefjellet og dets dyre- og planteliv.Lovdata. Forskrift om Verneplan for kystregionen i Troms fylke, vedlegg 32, Sundsvollsundet naturreservat, Bjarkøy kommune, Troms. Besøkt 18. mai 2017. Den vestlige delen av området er tilholdsted for den største kolonien av krykkje i Troms. Toppskarv, gråmåke og teist er andre fuglearter som har tilhold i naturreservatet.

 Referanser 

Kategori:Verneområder i Harstad
Kategori:Verneområder opprettet i 2004